A **Testnevelési Egyetem** és az **Országos Erdészeti Egyesület**

akkreditált továbbképzést szervez pedagógusok számára

GYALOGOS VÁNDORTÁBOR-VEZETŐ

#### Akkreditált pedagógus továbbképzés

**A továbbképzés azonosító száma**: A/8755/2017

**A képzéssel megszerezhető kreditpontok száma**: 30

**A továbbképzés megnevezése**: Gyalogos vándortábor-vezető

**A továbbképzés célja**: pedagógusok felkészítése természetjáró gyalogos vándortáborok vezetésére.

**A továbbképzés célcsoportja**: Minden olyan **pedagógus**, aki potenciálisan kirándulásokat, túrákat, táborokat vagy vándortáborokat szervez. A Bejárható Magyarország kerettantervet bármely formában megvalósító iskolák pedagógusai. Intézményi természetjáró túraszakkörök, civil és egyházi szervezetek, egyesületek, körök vezetői, segítői. Ökoiskolák pedagógusai, dolgozói. A honismeretet előtérbe helyező, az egészséges életmódot preferáló intézmények dolgozói. Cserkészvezetők. Szervezett természetjárók.

**A jelentkezés feltételei**:

* egyetemi vagy főiskolai szintű tanári vagy tanítói szakon megszerzett pedagógusi diploma vagy oklevél.
* legalább átlagos egészségügyi állapot igazolása házi/üzemi orvos által.

**A továbbképzés óraszáma**: 30 óra (elmélet és gyakorlat)

**Miért érdemes a képzésben részt venni az érintett pedagógusoknak?**

* A kötelező pedagógus továbbképzésnek megfelelően biztosítják a kreditpontok megszerzését.
* Táborszervezőként vagy kísérőként részt vehetnek az Országos Erdészeti Egyesület 2017-ben induló erdei vándortábor programjában. A képzést elvégző pedagógusoknak az erdei vándortáborban való részvételért nem kell önrészt fizetniük, és a táborozás időtartamára bruttó 10.000 forint napidíjat kapnak.
* Képesek lesznek a tanulók átlagéletkorának megfelelő hazai vándortábor biztonságos és tartalmas levezetésére.
* Megismerik és alkalmazzák a túrázáshoz, táborozáshoz szükséges normákat, szabályokat, jogszabályokat.
* Alkalmassá válnak a veszélyhelyzetek elkerülésére, az esetleg szükséges egészségügyi tennivalók kiválasztására és megvalósítására.
* Térképolvasói, tájékozódási gyakorlatra és a túraterületek bemutatására alkalmas ismeretekre tesznek szert.
* Lehetőség nyílik további programok keretében szakmai körökhöz csatlakozni.

**A továbbképzés lebonyolítása:** A program döntően az előadókra, a résztvevők aktív tevékenységére, csoportos feladatmegoldására, interaktív tevékenységére és terepi gyakorlatokra épít. A hallgatók megismerik a vonatkozó természetjáró szakirodalom jellemző és elérhető írott és elektronikus forrásait. A 30 órás továbbképzés keretében a rövid előadásokon túl a jelenlévők a terepi gyakorlatokon keresztül is megismerhetik a túra- és táborvezetés releváns eszköztárát, az erdőpedagógia alapjait. A képzés során kialakulnak, fejlődnek a megvalósításhoz szükséges releváns kompetenciák.

**Elméleti képzés (1 nap):** A képzés a Testnevelési Egyetemen (cím: 1123 Budapest, Alkotás u. 44.) zajlik, az alább választható időpontokban. A preferált időpontot a jelentkezési lapon kell bejelölni. A jelentkezéseket érkezési sorrendben fogadják a szervezők. Ha az adott napi létszámkeret (120 fő) betelt, másik időpontot ajánlanak fel a jelentkezőnek.

Időpontok:

május 13. (szombat) 9.00-18.00

május 21. (vasárnap) 9.00-18.00

május 27. (szombat) 9.00-18.00

**Gyakorlati képzés (2 nap):** A képzés terepen zajlik, az alábbi időpontokban és helyszíneken. A preferált időpontot a jelentkezési lapon kell bejelölni. A jelentkezéseket érkezési sorrendben fogadják a szervezők. Ha az adott létszámkeret (30 fő) betelt, másik időpontot ajánlanak fel a jelentkezőnek. Egy-egy csoport minimum 10 fő jelentkezése esetén indul.

Időpontok:

május 19-20. – Ugod, Huszárokelőpuszta, Bakonyi Kisbetyár Erdészeti Erdei Iskola

május 20-21. – Kóspallag, Kisinóci Turistaház

május 26-27. – Almamellék, Sasrét Vendégház

május 27-28. – Kismaros, KISMAGOS Környezeti, Nevelési és Ökoturisztikai Központ

június 19-20. – Budapest, Hármashatár-hegyi Turistaház

június 20-21. – Tar, Fenyvespusztai Erdei iskola

június 21-22. - Budapest, Hármashatár-hegyi Turistaház

A képzés során az alábbi témakörök kerülnek sorra:

Turista etika, jogi felelősség

Környezet- és természetvédelem

Tájékozódási ismeretek

Túra- és táborszervezés

Egészségügy

A terület (útvonal) jellemzése, értékei

Erdőpedagógia

Játékok

Egészségügy

**Értékelések, vizsgák:** A képzés elméleti feladattal és terepi (döntően tájékozódási) vizsgával zárul. A vizsga a módszertani ismerteket elsajátítását igazoló írásbeli feladatok elkészítéséből, illetve a gyakorlati vizsga elvégzéséből áll.

A sikeres vizsgát tett hallgatók **államilag** elismert **tanúsítványt** kapnak az akkreditált pedagógus továbbképzés elvégzéséről és jogosultak az Országos Erdészeti Egyesület által szervezett erdei vándortábor program táborszervezőknek és kísérőknek szóló kedvezményei igénybevételére.

**Jelentkezéssel kapcsolatos tudnivalók:** A szükséges dokumentumokat (kitöltött jelentkezési lap, oklevél/diploma másolata, orvosi igazolás) el kell juttatni a Testnevelési Egyetem Felnőttképzési Csoportjához.

**Emailen** (eredeti példányok szkennelve): **erdeivandor@tf.hu**

**Postán**: **Testnevelési Egyetem (TF)**

**Felnőttképzési Csoport**

**1525 Budapest, Pf. 69**

**Személyesen:** **Testnevelési Egyetem (TF)**

**Felnőttképzési Csoport**

**1123 Budapest, Alkotás u. 44.**

**Bagolyvár épülete, II. emelet**

Minden jelentkezőt regisztrálunk és visszaigazoljuk a jelentkezését. A jelentkezési határidő lejárta után értesítést küldünk a tanfolyam indulásáról és a további tudnivalókról.

**Jelentkezési határidő**: 2017. május 5.

**A képzés díja** kedvezményesen: 10.000.- Ft/fő.

* tandíj: 9.000 Ft
* szakmai vizsgadíj (elmélet + gyakorlat): 1.000 Ft

A képzésen való részvételt az Erdei Vándortábor program támogatja. A képzés díja tartalmazza az elméleti és gyakorlati oktatás díját, az elméleti oktatás során ebéd, a gyakorlati oktatás szállás (1 éjszaka turistaházi elhelyezéssel) és étkezés (ebéd-vacsora-reggeli-ebéd) költségeit, a tananyagot és a vizsgadíjat.

**A befizetés módja:** A továbbképzés költségének befizetése banki átutaláson keresztül történik az egyetem számlájára. Kérjük a jelentkezési laphoz tartozó számlakérő nyilatkozatot ezzel kapcsolatban pontosan kitölteni.

Számlaszám, ahová utalni kell:

MÁK (Magyar Államkincstár) 10032000-00334679-00000000

A közlemény rovatban kérem a következőket írja be:

Név, Pedagógus TK-Gyalogos vt. vezető

**A tanfolyammal kapcsolatos további információ:**

Testnevelési Egyetem (TF) Felnőttképzési Csoport

**Tel:** 487-9286, 487-9272, 487-9247

www.tf.hu

**Az Erdei Vándortábor programmal kapcsolatos további információ:**

Országos Erdészeti Egyesület

**Tel:** 06 1 201 6293

info@erdeivandor.hu

www.erdeivandor.hu

